༡༩༥༢ལོར།ཝ་ནེ་རྒ་ཐེའི་སྒྲུང་རིང་དེབ་ཐོག་མརང་འགུལ་རྣོ་སྦྲེངཞེས་པ་དངོས་སུ་པར་སྐྲུན་བྱས།སྒྲུང་དེ་ནིཚན་རིག་གི་རྟོག་སྒྲུང་སྙི་མོཞེས་པའི་རྩོམ་ཐབས་ལ་གཏོགས་པ་སྟེ།དེའི་བརྗོད་དོན་གཙོ་བོ་ནི་ལག་རྩལ་མ་ཡིན་པར་མི་དང་སྤྱི་ཚོགས་ཡིན་པས་སོ།།སྒྲུང་དེ་ནི་ཡུ་ཐོ་ཕི་ཡཨིན་སྐད་རང་སོར་བཞག་པ་སྟེ།རྒྱ་སྐད་དུ་ཞེས་པ་དེའོལ་རྒོལ་བའི་ཆ་དང་ལྡན་པ་ཞིག་ཡིན།དེའི་ནང་དོན་ནི་འདི་ལྟ་སྟེ།མ་འོངས་པའི་དུས་ཤིག་ལ་ལས་ཀ་མཐའ་དག་འཕྲུལ་འཁོར་གྱིས་སྒྲུབ་ཐུབ་པས་མི་ཡིས་རྐང་ལག་འགུལ་ནས་ལས་ཀ་སྒྲུབ་པ་དེ་ལྷག་མར་གྱུར་ཡོད།དེ་རུ་མི་རྣམས་གྲལ་རིམ་གཉིས་སུ་གྱེས་ཡོད།གཅིག་ནི་ལག་རྩལ་དང་དོ་དམ་ལ་མཁས་ཤིང་བློ་རིག་ཁོ་ན་མ་གཏོགས་རྐང་ལག་འགུལ་མི་དགོས་པའི་གྲལ་རིམ་མཐོན་པོའི་རིགས་དང་ཅིག་ཤོས་ནི་ལུས་ཤུགས་ངལ་རྩོལ་བྱེད་མཁན་ཏེ་དབུལ་བོའི་རིགས་སོ།།སྐབས་དེར་མིང་ལགདོན་འདྲེའི་ཚི་ལེནདུ་འབོད་པའི་གསར་བརྗེའི་རྩ་འཛུགས་ཤིག་གིས་སྤྱི་ཚོགས་ཀྱི་རྣམ་པ་དེ་བསྒྱུར་ཨེ་ཐུབ་བལྟས།འོན་ཀྱང་མཐར་ཁོ་ཚོས་མིའི་རིགས་ལ་ཆེས་མཁོ་བ་ནི་གསར་བརྗེ་མ་ཡིན་པར་རེ་བ་དང་དམིགས་ཡུལ་ཡིན་པ་ཤེས།དེ་སྔོན་ཝ་ནེ་རྒ་ཐེས་ཡོངས་ཁྱབ་གློག་ཤུགས་ཀུང་ཟི་ནས་ལས་ཀ་སྒྲུབ་པའི་ཉམས་མྱོང་གིས་ཁོང་ལ་རང་འགུལ་རྣོ་སྦྲེངཞེས་པའི་དེབ་དེ་རྩོམ་པའི་བློ་སྒོ་ཕྱེ་ཡོད།ཡིན་ནའང་དེབ་དེ་པར་དུ་བསྐྲུན་རྗེས་རྩོམ་རིག་གི་སྡེ་ནས་གདེང་འཇོག་གང་ཡང་མ་བྱས།